***14.09.2023 г.***

**Наказателно дело от общ характер №692/2023 г.- 9:30 часа**

С присъда от 14.09.2023 година, по НОХД №692/2023 година, състав на Плевенски окръжен съд **ПРИЗНАВА** подсъдимия **Р.З.В.**, роден на 18.07.1977 година, от с. Ореш, обл. Велико Търново, за **ВИНОВЕН** в това, че:

На 27.09.2022 г., около 07.10 часа, на път Ш-3002, извън населено място, между с. Българене и с. Стежерово, обл. Плевен, с посока на движение към с.Стежерово, на км. 8, при управление на моторно превозно средство - верижен трактор марка „КЕЙС“, модел „КУАДТРАК 620 с рег. № \*\*\*\*\*\*, с прикачена към него дискова брана, собственост на дружеството „\*\*\*“ АД - гр. Свищов, нарушил правилата за движение по

пътищата, установени в Закона за движение по пътищата /ЗДвП/, Правилника за прилагане на ЗДвП и Наредба № 11 от 3 юли 2001 год. на МРРБ за движение на извънгабаритни и или тежки пътни превозни средства, както следва:

Закон за движение по пътищата:

Чл.5. (1)Всеки участник в движението по пътищата с поведението си не трябва създава опасности и пречки за движението, не трябва да поставя в опасност живота и здравето на хората и да причинява имуществени вреди;

Чл. 9. (1) По пътищата, отворени за обществено ползване, е забранено движението на самобалансиращи се превозни средства, верижни машини и използването на гуми с шипове;

Чл. 22, ал.1 Водачът на пътно превозно средство не трябва да се движи без основателна причина с твърде ниска скорост, когато по този начин пречи на движението на другите пътни превозни средства.

Чл. 139, ал. 1, т. 2 и ал.3 Движещите се по пътя превозни средства трябва да бъдат с размери, маса и натоварване на ос, които не надвишават

нормите, установени от министъра на регионалното развитие и благоустройство и с товари, които не представляват опасност за участниците в движението, като движението на пътни превозни средства с размери, маса и натоварване на ос, надвишаващи нормите, определени по реда на ал. 1, т. 2, както и движението на пътни превозни средства, превозващи опасни товари се извършват по ред, определен от Министъра на регионалното развитие и благоустройство съгласувано с Министъра на транспорта, информационните технологии и съобщенията, с Министъра на околната среда и водите и с Министъра на вътрешните работи, като предприел движение по път за обществено ползване в нарушение на чл. 5, ал.1, т. 1, б. „а ", вр. чл. 2, вр. с чл.1, т. 2 от Наредба № 11 от 3 юли 2001 год. на МРРБ за движение на извънгабаритни и/или тежки пътни превозни средства /Наредбата/ като управлявал верижен трактор с широчина 3,1 м., при максимално допустима широчина от 2,55 м., без да има издадено разрешително от Агенция „Пътна инфраструктура“, съгласувано със съответната служба за контрол при МВР, съгласно чл. 14, ал. 2, т. 1, б. „а“ от Наредбата;

Правилник за прилагане на закона за движение по пътищата:

Чл. 3. Участниците в движението са длъжни:

1. да спазват правилата за движение;

2. да пазят живота и здравето на хората;

3.да не създават опасности ши пречки за движението -

вследствие на което, по непредпазливост, причинил смъртта на П.Н.Р., ЕГН \*\*\*\*\*\*\*\* от гр. С., поради което и на основание чл. 343, ал. 1, б.„в“, във вр. с чл. 342, ал. 1 във вр. с чл. 58а, ал.4 във вр с чл.55, ал.1, т.1 от НК **ГО ОСЪЖДА** НА ДЕВЕТ МЕСЕЦА ЛИШАВАНЕ ОТ СВОБОДА, като на основание чл. 66, ал.1 НК ОТЛАГА изпълнението на наложеното наказание с ТРИГОДИШЕН ИЗПИТАТЕЛЕН СРОК, считано от влизане на присъдата в сила и на основание чл.55, ал.3 НК НЕ НАЛАГА наказание лишаване от право на управление на МПС.

На основание чл. 189, ал.3 НПК **ОСЪЖДА** подсъдимия, ДА ЗАПЛАТИ на частните обвинители ДЕЛОВОДНИ РАЗНОСКИ в размер

на 5 300 лв.

**ОСЪЖДА** на основание чл.189, ал.3 НПК подсъдимия ДА ЗАПЛАТИ на ОД на МВР-Плевен деловодни разноски в размер на 1466, 21 лв.

**ПРИСЪДАТА** може да се обжалва и протестира в петнадесетдневен

срок, считано от днес, пред Апелативен съд – град Велико Търново.

**Връзки с обществеността 14 септември 2023 г.**

**e-mail:** **os\_press@abv.bg**